བོད་ཁྱིམ་གྱི་མཛད་སྒོའི་ཐོག་སྲིད་སྐྱོང་མཆོག་གིས་ང་རང་ཚོའི་གཞོན་སྐྱེས་ནང་ལོགས་ནས་རྒྱ་སྐད་དང་དབྱིན་སྐད་ནང་རྩོམ་འབྲི་ཐུབ་པ་ཡིན་ན་རྒྱ་དཀར་ནག་དང་རྒྱལ་སྤྱིའི་ཐོག་ནས་ཀྱང་ཆེ་མཐོང་སྤྲོད་མཁན་ཡོང་གི་རེད་ཅེས་གསུངས་སོང་།དེ་རིང་སྔ་དྲོའི་ཆུ་ཚོད་༩པ་ཐོག་དྷ་སྟེང་བོད་ཁྱིམ་ཐང་ཆེན་དུ།རྒྱ་གར་གཞུང་མང་གཉིས་ལ་ཐུགས་རྗེ་ཆེ་ཞུའི་བརྗོད་གཞིའི་འོག་བོད་ཁྱིམ་སློབ་གྲྭ་དབུ་བརྙེས་ཏེ་ལོ་ངོ་ཧྲིལ་བོ་༥༨འཁོར་བའི་དུས་དྲན་གཙི་སྲུང་ཞུས་སོང་བ་དང་།མཛད་སྒོའི་ཐོག་སྐུ་མགྲོན་གཙོ་བོར་༧སྐྱབས་རྗེ་ཏཱ་ཡི་སི་ཏུ་རིན་པོ་ཆེ་མཆོག་དང་།དམངས་གཙོའི་ཀ་བ་གསུམ་གྱི་མཛད་གཙོ་རྣམ་པས་དབུས་པའི་དྲུང་ཆེ་རྣམ་པ།དེ་བཞིན།གཞུང་འབྲེལ་དང་གཞུང་འབྲེལ་མ་ཡིན་པའི་ཚོགས་པ་ཁག་གི་འགན་འཛིན་དང་སྐུ་ཚབ་རྣམ་པ།བོད་ཁྱིམ་སློབ་གྲྭ་ཁག་གི་འགན་འཛིན་དང་སློབ་སྤྱི།དེ་བཞིན་བོད་ཁྱིམ་སློབ་གྲྭའི་ཕྱི་རྒྱལ་སྦྱིན་བདག་ཁག་ཅིག་དང་སློབ་ཟུར་ཁགདྷ་སྟེང་བོད་ཁྱིམ་གྱི་དགེ་ལས་སློབ་ཕྲུག་དང་།བཞུགས་སྒར་ཁུལ་གྱི་སེར་སྐྱ་ཕོ་མོ་བཅས་འཛོམས་འདུག་པ་དང་།དེ་རིང་ཉིན་རྒྱབ་ནས་བཟུང་ཉིན་གྲངས་གསུམ་རིང་གཞས་ཞབས་བྲོ་གཟིགས་འབུལ་དང་།ཁང་ཚན་བར་རྩེད་རིགས་འགྲན་སྡུར་སོགས་གནང་བཞིན་ཡོད་འདུག